b'\n_START_ARTICLE_\nMillstreet\n_START_PARAGRAPH_\nMillstreet (irsk: Sr\xc3\xa1id an Mhuilinn) er en landsby vest i grevskapet Cork i S\xc3\xb8rvest-Irland med en befolkning p\xc3\xa5 omtrent 1400 innbyggere. Med de omliggende omr\xc3\xa5dene og landsbyene, bor det rundt 4400 mennesker i distriktet. Byen vokste opp p\xc3\xa5 1700-tallet rundt en liten m\xc3\xb8lle p\xc3\xa5 Station Road, og den ble et naturlig sentrum for distriktet. Etter hvert som byen vokste fram, ble Millstreet omr\xc3\xa5dets markedsplass og byen fortsatte \xc3\xa5 vokse._NEWLINE_Byen er kjent som vertsby for Eurovision Song Contest 1993. Byen er ogs\xc3\xa5 kjent for sine heste- og dressurridningsshow, blant annet i Millstreet Green Glens Arena.'